PATVIRTINTA

Kretingos r. Vydmantų gimnazijos

direktoriaus 2020 m. rugsėjo 1 d.

įsakymu Nr. V-65

**VAIKŲ PRIEŽIŪROS DARBUOTOJO PAREIGYBĖS APRAŠYMAS**

**I. SKYRIUS**

**PAREIGYBĖ**

1. Kretingos r. Vydmantų gimnazijos (toliau – Gimnazija) vaikų priežiūros darbuotojo pareigybė priskiriama kvalifikuotų darbininkų grupei.
2. Pareigybės lygis - C.
3. Pareigybės paskirtis: palaikyti tvarką ir švarą grupėse.
4. Vaikų priežiūros darbuotojas pavaldus Gimnazijos direktoriui ir ūkio dalies vedėjui.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Vaikų priežiūros darbuotojas turi atitikti šiuos reikalavimus:
	1. išsilavinimas – ne žemesnis kaip vidurinis;
	2. gebėti bendrauti su vaikais;
	3. gebėti dirbti su vaikais padedant jiems apsitarnauti, susitvarkyti, orientuotis aplinkoje, judėti, maitintis, naudotis ugdymui skirta technika ir mokymo priemonėmis;
	4. gebėti bendradarbiauti su auklėtoju, pagalbos mokiniui specialistais ir vaikų tėvais (globėjais, rūpintojais).
2. Vaikų priežiūros darbuotojas, organizuojantis ir vykdantis ekskursijas ar kitas išvykas privalo turėti žinių, išklausyti mokymus ir gauti pažymėjimą.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Vaikų priežiūros darbuotojas privalo atlikti šias funkcijas:
	1. laikytis Gimnazijos vidaus darbo tvarkos taisyklių, žinoti ir vykdyti visus reikalavimus, susijusius su vaiko sveikatos apsauga, higieninius kultūrinius reikalavimus;
	2. padėti aprengti ir nurengti vaikus, kloti jų lovytes, padėti vaikams plautis rankas, atnešti į grupę maistą iš virtuvės, serviruoti stalus ir pateikti maistą, plauti indus, kartu su auklėtoja plauti žaislus, pasirūpinti virintu vandeniu vaikams burnai skalauti, keisti patalynę, rankšluosčius, servetėles pagal grafiką;
	3. lydėti vaikus į išvykas, ekskursijas;
	4. naudoti plovimo, valymo ir dezinfekavimo priemones, kurios įtrauktos į leidžiamų vartoti priemonių sąrašą, patvirtintą Lietuvos Respublikos sveikatos apsaugos ministerijos;
	5. laikyti plovimo ir dezinfekavimo priemones markiruotoje taroje, specialiai tam skirtoje vietoje;
	6. sekti patalpų temperatūros režimą, apšvietimą, ventiliaciją;
	7. nuolat tikrinti, peržiūrėti baldus, kad nebūtų išlindusių vinių, atplaišų;
	8. laikyti asmens daiktus tik personalo persirengimui skirtoje vietoje;
	9. nuolat apžiūrėti lauko žaidimų aikštelę, smėlio dėžę, kad nebūtų stiklo šukių, aštrių daiktų;
	10. plauti grindis kai nėra vaikų. Plaunant laiptus, langus laikytis darbo saugos reikalavimų;
	11. bendradarbiauti su grupės mokytoja, dirbančia pagal ikimokyklinio ugdymo programą, auklėtoja, padėti ugdymo procese;
	12. laikytis asmeninės darbo higienos;
	13. dirbti vadovaujantis šiuo pareigybės aprašu, Gimnazijos darbo, vidaus tvarkos taisyklėmis, Gimnazijos nuostatais, personalo etikos kodeksu, higienos norma ir kitais norminiais teisės aktais reglamentuojančiais veiklą Gimnazijoje;
	14. pagal grafiką tikrintis sveikatą, išklausyti pirmosios pagalbos ir higienos įgūdžių kursus;
	15. laikytis priešgaisrinės ir darbo saugos taisyklių;
	16. vykdyti kitus gimnazijos direktoriaus teisėtus nurodymus.

**IV. SKYRIUS**

**ŠIAS PAREIGAS EINANČIO DARBUOTOJO TEISĖS**

1. Vaikų priežiūros darbuotojas turi teisę:
	1. susipažinti su gimnazijos vadovybės sprendimų projektais, susijusiais su jo veikla;
	2. teikti darbo, susijusio su šiame pareigybės aprašyme numatytomis pareigomis, tobulinimo pasiūlymus;
	3. vadovaujantis savo kompetencija, pranešti tiesioginiam vadovui apie visus einant savo pareigas išaiškintus trūkumus ir siūlyti būdus, kaip juos šalinti;
	4. asmeniškai užklausti kitų darbuotojų ar specialistų informacijos ir dokumentų, reikalingų jo pareigoms vykdyti;
	5. reikalauti iš Gimnazijos vadovybės pagalbos vykdant savo pareigas ir teises.

**V. SKYRIUS**

**MOKINIŲ/VAIKŲ SAUGUMO UŽTIKRINIMAS**

1. Vaikų priežiūros darbuotojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui/vaikui, kuris tyčiojasi, smurtauja ar yra įtariamas tyčiojimusi, Gimnazijos nuostatas ir mokinio elgesio taisykles;
	3. raštu informuoja patyrusio patyčias, smurtą mokinio/vaiko klasės vadovą/mokytoją apie įtariamas ar įvykusias patyčias;
	4. esant grėsmei mokinio/vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar Gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Vaikų priežiūros darbuotojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui/vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar Gimnazijos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja patyčias patyrusio mokinio/vaiko klasės vadovą/mokytoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VI. SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Vaikų priežiūros darbuotojas atsako:
	1. už emociškai saugios mokymo(si) aplinkos Gimnazijoje puoselėjimą, reagavimą į smurtą ir patyčias pagal Gimnazijos nustatytą tvarką;
	2. už savo pareigų, numatytų šiame pareigybės aprašyme, netinkamą vykdymą ar nevykdymą pagal galiojantį Lietuvos Respublikos darbo kodeksą;
	3. už įstatymų pažeidimus, padarytus vykdant savo veiklą, pagal galiojančius Lietuvos Respublikos administracinių nusižengimų, baudžiamąjį ir civilinį kodeksus;
	4. už padarytą materialinę žalą pagal galiojančius Lietuvos Respublikos darbo ir civilinį kodeksus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_